Што да гэтага прысланага папа. Па-першае, сам факт, што ўсю так званую “Беларускую праваслаўную царкву” ўзначаліць разанскі поп — ужо плявок у нашую незалежнасьць. Калі б Касьцёл узначаліў які-небудзь Яцэк з Пшэмысля — гэта быў бы такі самы плявок. Але ж і мітрапаліт Тадэвуш Кандрусевіч, і біскупы — беларусы. Якія гавораць па-беларуску і адпраўляюць Сьвятую Імшу на нашай мове. Хоць на месцах, асабліва на Гарадзеншчыне, ёсьць перагібы, калі бабулькі чытаюць з паперак польскія малітвы, напісаныя беларускімі літарамі.